open-index/open-wikipedia-markdown huggingface dataset:
Hammassärky

**Hammassärky** on hampaassa tuntuvaa kipua.

Hammassäryn tavallinen syy on tartuntatautina leviävä hammasmätä eli karies, syvälle kiilteen läpi hammasluuhun saakka edennyt hampaan reikiintyminen.
 Tavallisin karieksen aiheuttaja on Streptococcus mutans-bakteeri, joka käyttää hyväkseen etenkin sokeria. Hammasmädän seurauksena kehittyy ärsytys hammasytimen, pulpan paljon hermoja sisältävään kudokseen. Myös syvälle ulottuva paikka tai isku hampaaseen voi synnyttää kivuliaan pulpiitin eli hammasytimen tulehduksen. Tulehduksessa hammasytimen kudos turpoaa ja hampaan kovakudoksen ympäröimään onteloon syntyy painetta. 

Hammas saattaa tuntua aluksi kivuliaalta vain jonkin ulkoisen ärsykkeen vaikutuksesta. Tällainen ärsyke voi olla kylmä tai kuuma, makea tai hapan ruoka tai juoma. Myös pureminen tai hampaan koskettelu voi kivistää ohimenevästi tai pitempikestoisesti. Mikäli tulehdus etenee, etenkin kuuma voi synnyttää voimakasta särkyä, ja kipu voi olla tykyttävää ja hammas hyvin kosketusarka. Tässä vaiheessa kivuliaisuus voi vaikeuttaa kivuliaan hampaan paikantamista ja hampaan paikkaamista.

Hammasmädän (karies) ja hammasytimen tulehduksen (pulpiitin) ohella hammassäryn tai hampaiden vihlomisen syynä voi olla hampaan paikan vuotava sauma, hampaan mikromurtuma tai hampaan kaulaosan paljastuminen ienten vetäytyessä liian rajun harjaamisen tai hammasrautojen johdosta. Kipua voivat aiheuttaa myös hampaiden tukikudosten sairaudet (parodontiitti), hammastapaturman jälkitila tai hampaiden mekaanisen tai kemiallisen kulumisen seuraukset. Mekaanisen harjausvaurion voi aiheuttaa liian kova hammasharja tai raskaskätinen, liian pitkäkestoinen harjaus. Paljon happamia juomia tai ruokia sisältävä ravinto voi puolestaan kuluttaa hampaita kemiallisesti. Joskus harvemmin suun seudulla tuntuva kipu ei ole peräisin hampaistossa tai suun seudulla sijaitsevasta kivunaiheuttajasta. Tällöin kyseessä voi olla myös ei-hammasperäinen heijastekipu.

Hoitamattomana hammasinfektiot voivat johtaa myös kuolemaan.

Kuva:Cavities evolution 3.svg| Hammasmätä eli karies ulottuu kiilteen läpi hammasluuhun
Kuva:Cavities_evolution_4.svg| Hammasmätä on edennyt hammasytimen tulehdukseksi
Kuva:Cavities evolution 5.svg| Hammasytimen tulehdus on edennyt
Kuva:Pulpitis-gif.gif| Animaatio: Karieksen eteneminen pulpiitiksi
Kuva:Cracked tooth.png| Hammassärkyä esiintyy usein, jos hammas halkeaa esimerkiksi tapaturman tai purentahaverin seurauksena

## Lähteet

## Aiheesta muualla

*Heikki Murtomaa: Avohoitolääkärin hammaslääketiedettä (therapiafennica.fi)
Ramoji Film City

**Ramoji Film City** (teluguksi రామోజీ ఫిలిం సిటీ) on vuonna 1996 perustettu maailman suurin elokuvastudio. Se sijaitsee Hyderabadissa, Intiassa.

Ramoji Film Cityssä tehdään vuosittain noin 150 elokuvaa. Puolellatoista miljoonalla vuosittaisella turistillaan se on myös yksi Intian suosituimmista turistikohteista.

## Kuvia

Tiedosto:Ramoji Film City - UK setting.jpg
Tiedosto:View of shooting set at Ramoji film city Hyderabad 3619.JPG
Tiedosto:View of shooting set at Ramoji film city Hyderabad 3623.JPG
Tiedosto:Ramoji Film City, Hyderabad - views from Ramoji Film City (63).JPG
Tiedosto:Ramoji Film City.jpg


## Lähteet

## Aiheesta muualla
* Ramoji Film Cityn kotisivu
Badulla

**Badulla** on kaupunki Sri Lankan vuoristoalueella saarivaltion Uva-provinssissa. Kandysta kaakkoon sijaitseva kaupunki on Uva-provinssin ja Badullan piirikunnan hallinnollinen keskus. Vuoden 2012 väestönlaskennan mukaan kaupungissa oli 42 237 asukasta.

680 metrin korkeudella merenpinnasta sijaitseva kaupunki on tunnettu ympäröivistä vuorista ja niiden teeviljelmistä. Alueen nähtävyyksiin kuuluu Dunhinda Falls -vesiputous.

## Lähteet
Negombo

**Negombo** on kaupunki Sri Lankan länsirannikolla, 37 kilometriä pohjoiseen Colombosta. Negombo on maan neljänneksi suurin kaupunki Colombon, Kandyn ja Jaffnan jälkeen.

Vuoden 2012 väestönlaskennan mukaan Negombossa on 142&nbsp;449 asukasta. Kaupunki elää vanhastaan kalastuksesta ja nykyisin yhä enemmän matkailuelinkeinosta kaikentasoisine hotelleineen.

## Lähteet

## Aiheesta muualla
Srikakulamin piirikunta

**Srikakulamin piirikunta** () on yksi Andhra Pradeshin osavaltion 13 piirikunnasta Intiassa. Srikakulam on sen pääkaupunki. Vuonna 2011 piirikunnassa asui 2&nbsp;699&nbsp;471 henkilöä.

## Lähteet

## Aiheesta muualla
Sanaksenaho

**Sanaksenaho** on muun muassa seuraavien suomalaisten henkilöiden sukunimi:

* Matti Sanaksenaho (s. 1966), arkkitehti
* Pinja Sanaksenaho, *Pinkku Pinsku* (s. 2002), videobloggaaja ja YouTube-videoiden tekijä
* Pirjo Sanaksenaho (s. 1966), arkkitehti ja rakennussuunnittelun professori
* Seppo Sanaksenaho (1938–2011), Vaasan kaupunginjohtaja
* Väinö Sanaksenaho (1892–1980), jääkärivänrikki
Viitasalo

**Viitasalo** on muun muassa seuraavien henkilöiden sukunimi:

* Erkki Viitasalo (1889–1944), suomalainen jääkärimajuri
* Esa Viitasalo (s. 1960), suomalainen kolmiloikkaaja
* Jari Viitasalo (s. 1962), suomalainen pesäpalloilija
* Marita Viitasalo-Pohjola (s. 1948), suomalainen pianisti ja lehtori
* Markku Viitasalo (1947–2013), suomalainen arkkitehti
* Markku Viitasalo (s. 1964), suomalainen Suomen ympäristökeskuksen tutkimusprofessori
* Martti Viitasalo (s. 2001), suomalainen pesäpalloilija
* Mikko Viitasalo (s. 1942), suomalainen Maanpuolustuskorkeakoulun professori
* Nuutti Viitasalo (s. 1999), suomalainen jääkiekkoilija
* Osmo Viitasalo (1908–1950), suomalainen toimittaja
* Pirkko Viitasalo (1946–2009), suomalainen kuvanveistäjä
* Sari Viitasalo (s. 1965), suomalainen näyttelijä
* Väinö Viitasalo (1925–2005), kuoronjohtaja ja kanttori.
Huusko

**Huusko** on muun muassa seuraavien henkilöiden sukunimi:

* Erik Huusko (s. 1971), ruotsalainen jääkiekkoilija
* Janne Huusko (s. 1969), suomalainen lippueamiraali ja Pääesikunnan valmiuspäällikkö
* Jyrki Huusko (s. 1967), suomalainen kasvatustieteilijä ja johtava rehtori
* Keijo Huusko (s. 1980), suomalainen jalkapalloilija
* Kalle-Tapio Huusko (s. 1999), suomalainen pesäpalloilija
* Kimmo Huusko (*Huge L*, s. 1981), suomalainen rap-artisti ja -tuottaja
* Markku Huusko (s. 1963), suomalainen päätoimittaja
* Outi Huusko (s. 1966), suomalainen viittomakielen tulkki ja vihreä poliitikko
* Sinikka Huusko (s. 1962), suomalainen runoilija
* Teija Huusko (s. 1981), suomalainen klassisen baletin opettaja ja kirjailija.
Tunja

**Tunja** on Boyacán departementin pääkaupunki Kolumbiassa. Vuonna 2011 siellä oli 166&nbsp;900 asukasta.

Kaupungissa on säilynyt paljon siirtomaa-aikaista arkkitehtuuria.

## Lähteet

## Aiheesta muualla
Pekkonen

**Pekkonen** on sukunimi, joka on muun muassa seuraavilla suomalaisilla henkilöillä:

* Eero Pekkonen (s. 1954), muusikko ja näyttelijä
* Kari Pekkonen (1945–2017), politiikan taustavaikuttaja (SDP), presidentti Tarja Halosen aiempi avopuoliso
* Mirella Pekkonen, juontaja
* Paavo Pekkonen, muusikko
Lauri Harvila

**Lauri (Lassi) Ilmari Harvila**, vuoteen 1931 **Hellberg** (26. elokuuta 1901 Pälkäne  – 24. lokakuuta 1991 Helsinki) oli Suomen Puolustusvoimien eversti ja sodanaikainen tykistörykmentin komentaja.

Harvilan vanhemmat olivat maanviljelijä Johan Kustaa Hellberg ja Hilma Kristina Svärd ja puoliso vuodesta 1927 Eva Etelka Schreck. Ylioppilaaksi Harvila tuli 1922. Harvila osallistui Suomen sisällissotaan Savon ja Hämeen rintamilla. Hän valmistui Kadettikoulun viidenneltä kurssilta 1924 sekä Teknillisen korkeakoulun ja Sotakorkeakoulun sotateknillisistä opinnoista 1931. Hän työskenteli nuorempana upseerina eri tehtävissä 1924-1931 mm. KTR 2:ssa ja Karjalan kaartin rykmentissä sekä yleisesikuntaupseerina eri esikunnissa 1931-1939 mm. 2. divisioonassa ja Sotatalousesikunnassa. 

Talvisodassa Harvila toimi 23. divisioonan tykistökomentajana. Jatkosodassa hän komensi aluksi Raskas patteristo 14:a ja lokakuusta 1941 alkaen KTR 12:a vuoteen 1944 asti. Harvila erosi vakinaisesta palveluksesta 1946 ja hänet kutsuttiin vakuutusyhtiö Kalevan hankintajohtajaksi. Hän jatkoi vakuutusalalla vuoteen 1968 asti.

Harvila toimi Suomen Kenttätykistön Säätiön hallituksen puheenjohtajana vuosina 1952–1963 ja valtuuskunnan puheenjohtajana vuosina 1963–1977. 

Ylennykset: vänrikki 1924, luutnantti 1926, kapteeni 1931, majuri 1939, everstiluutnantti 11.10.1941, eversti 23.6.1944.

## Lähteet
* https://runeberg.org/kuka/1954/0183.html
* http://www.tulikomentoja.fi/vanhat_lehdet/1991%204%20veb.pdf

### Viitteet
Rochester Knighthawks

**Rochester Knighthawks** on yhdysvaltalainen, vuonna 1995 perustettu sisälacrossen ammattilaisseura Rochesterista, New Yorkista. Joukkue pelaa kotiottelunsa Blue Cross Arenalla.

Knighthawks selvisi pudotuspeleihin 13:na ensimmäisenä kautenaan, vuodesta 1995 vuoteen 2007. Kyseessä on National Lacrosse Leaguen ennätys. Edellinen ennätys oli Philadelphia Wingsin yksitoista kautta.

Rochester Knighthawksin omistaa Curt Styres, joka on AHL-seura Rochester Americansin entinen omistaja. Styres osti joukkueen vuonna 2008 kuudella miljoonalla yhdysvaltain dollarilla, mikä oli korkein hinta koskaan NLL-seurasta.

## Tilastot

## Lähteet
Taraz

**Taraz** (, ) on Kazakstanin eteläosissa Jambılin alueella, Taraz-joen varrella sijaitseva maan kuudenneksi suurin kaupunki. Kaupungin väkiluvun arvioitiin olevan 326&nbsp;113 vuoden 2012 alussa. Aluehallinnollisesti kaupunki on Jambılin alueen alaisuudessa. 

Paikkakunta tunnetaan jo 400-luvulta lähtien merkittävänä Silkkitien kauppapaikkana. Kaupungin nimeä on muutettu useasti historian saatossa. Vuoteen 1993 saakka kaupungin nimi oli **Džambul** () ja aiemmin, Venäjän tsaarinvallan aikana se on tunnettu muun muassa nimellä **Aulije-Ata** ().

Kaupunki on kasvanut huomattavasti myös Kazakstanin tasavallan aikana; kaupunki oli maansa 3. suurin kaupunki niin vuoden 1989, 1999 kuin 2009 väestönlaskennassakin.

Kaupungissa on yliopisto. Kaupungin kautta kulkee eurooppatie E40 ja Kazakstanin eteläinen päärata. Kaupungissa on myös lentoasema.

Kuva:Taraz image1.jpg|Näkymä keskustasta.
Kuva:Talas_River.jpg|Talaz-joki on melko pieni virta.
Kuva:Aulie-Ata Mosque.jpg| Aulie Atan moskeija.


## Lähteet

## Aiheesta muualla
Eero Eloranta

**Eero Eloranta** (28. lokakuuta 1906 Helsinki – 1. kesäkuuta 1990 Tampere) oli suomalainen näyttelijä. 

Eloranta näytteli 1920–1930-luvuilla Jyväskylässä ja Viipurissa, Suomen Kansallisteatterissa 1927–1937 ja sen jälkeen Tampereen Teatterissa ja Tampereen Työväen Teatterissa. Hän esiintyi lisäksi Pyynikin kesäteatterissa 32 kesänä. Neljänkymmenen vuoden aikana hän näytteli myös 20 elokuvassa.

## Filmografia

## Lähteet
Hugo E. Pipping

**Hugo Edvard Pipping** (12. kesäkuuta 1895 Helsinki – 13. huhtikuuta 1975 Helsinki) oli suomalainen taloustieteilijä ja professori. Hän oli Helsingin ruotsalaisen kauppakorkeakoulun professori 1934–1941, Helsingin yliopiston professori 1941–1958, valtiotieteellisen tiedekunnan dekaani 1945–1950 ja toinen vararehtori 1950–1958 sekä Uusmaalaisen osakunnan inspehtori 1946–1950. Helsingistä hän siirtyi Turkuun ja oli Åbo Akademin kansleri 1958–1967.

Tutkijana hän oli erityisesti kiinnostunut taloushistoriasta ja kirjoitti laajat teokset Suomen Pankista ja Pohjoismaiden Yhdyspankista sekä uudisti kansantaloustieteen yliopisto-opetusta. Hän oli mukana myös päivänpolitiikassa Ruotsalaisen kansanpuolueen hallituksen jäsenenä 1929–1944. 

Pippingin seuraaja Helsingin ruotsalaisen kauppakorkeakoulun kansantalouden professorina oli Odal Stadius. 

Hänen isänsä oli professori Hugo Pipping.

## Lähteet
Hugo Pipping

**Hugo Pipping** viittaa seuraaviin:

*Hugo Pipping (1864–1944), foneetikko, kielentutkija ja professori
*Hugo E. Pipping (1895–1975), taloustieteilijä, professori
Florencia

**Florencia** on Caquetán departementin pääkaupunki Kolumbiassa. Vuonna 2011 siellä oli 23&nbsp;600 asukasta.

Florencia on Kolumbian Amazonian alueen merkittävin kaupunki, ”portti sademetsään”.

## Lähteet
Kate Hildén

**Kate Lucy Julia Hildén**  (26. lokakuuta 1880 Viipuri – 19. maaliskuuta 1975 Helsinki) oli suomalainen ruotsin kielellä kirjoittanut kirjailija ja kääntäjä.

Kate Hildénin vanhemmat olivat konsuli Eugen Wolff ja Adéle Ekström. Hän oli naimisissa vuodesta 1915 dosentti Henrik Hildénin kanssa.

## Teoksia
* *En ovälkommen barnskara*. Söderström, Helsingfors 1934
* *Den obebodda villan*. Söderström, Helsingfors 1935
* *Giv spelrum åt turen* : lustspel i tre akter av K. H. Borgåbladets teaterbibliotek 72. Tryckeri- och tidnings, Borgå 1936
* *Ungkarlsskolan* : lustspel i tre akter. Borgåbladets teaterbibliotek 74. Tryckeri- och tidnings, Borgå 1937
* *Marcellas malörer i Helsingfors*. Söderström, Helsingfors 1939

## Käännöksiä
* Giuseppe Portigliotti : *Familjen Borgia*. Söderström, Helsingfors 1928 (alkuteos *I Borgia*)
* V. Poljakov : *Rysslands sista kejsarinna*. Söderström, Helsingfors 1928 (alkuteos *The tragic bride')
* [[H. Ashton-Wolfe]] : *Födda till brottslingar*. Söderström, Helsingfors 1929 (alkuteos *Warped in the making*)
* [[Jakob Wasserman]] : *Christoffer Columbus, oceanens Don Quijote*. Söderström, Helsingfors 1930 (alkuteos *Christoph Columbus, der Don Quichote des Ozeans*)
* [[G. K. Chesterton]] : *Fader Browns hemlighet*. Söderström, Helsingfors 1930
* storfurste [[Alexander Michailovitj]] : *När jag var storfurste av Ryssland'' ; övers. från engelskan av Kate Hildén. Söderström, Helsingfors 1933

## Lähteet
*  (Vanhentunut linkki)
* Svenskt författarlexikon 1. 1900-1940 A-Ö
Homefront

**Homefront** voi tarkoittaa ainakin seuraavia:

* *[[Kotijoukot]]* (*Homefront*), yhdysvaltalainen 1990-luvun televisiosarja
* *[[Homefront (videopeli)|Homefront]]*, videopeli vuodelta 2011
* **, vuoden 2016 videopeli
* *[[Homefront (elokuva)|Homefront]]*, yhdysvaltalainen toimintaelokuva vuodelta 2013.
Derwent

**Derwent** voi tarkoittaa seuraavia asioita:

* Derwent, joki Midlandsissa Englannissa
* Derwent, joki Tasmaniassa
* HMAS Derwent Australian laivaston aluksia
;Britannian kuninkaallinen laivasto
* HMS Derwent (1807), Cruizer-luokan priki
* HMS Derwent (1903), River-luokan hävittäjä
* HMS Derwent (1920), troolari
* HMS Derwent (L83), Hunt-luokan saattuehävittäjä
Greta Jansson

**Greta Elisabeth Jansson**  (17. syyskuuta 1894 Turku – 22. elokuuta 1972 Turku) oli suomalainen ruotsin kielellä kirjoittanut kirjailija.

## Teoksia
* *Genom olycka till lycka eller Allans straff, ånger och bättring* : teaterstycke för Hoppets härs möten.  Finlands svenska nykterhetsförbund, Vasa 1934
* *På drömmarnas ö* : sagospel i två akter. Borgåbladets teaterbibliotek 47. Tryckeri- och tidnings, Borgå 1934
* *Arvids och Olofs levnadsöden*.  Finlands svenska nykterhetsförbund, Vasa 1935
* *Namnsdagsgubbarna* : lustspel i fyra akter. Borgåbladets teaterbibliotek 65. Tryckeri- och tidnings, Borgå 1936
* *För skolans fester*; tekijät Greta Jansson, Marta Helena Flinck. Finlands svenska folkskollärarförenings förlag, Helsingfors 1949
* *Dolda vägar*. Förbundet för svenskt församlingsarbete i Finland, Helsingfors 1956

## Lähteet
* 
* Svenskt författarlexikon 1. 1900-1940 A-Ö
Espanjan parlamenttivaalit 1977

**Espanjan parlamenttivaalit 1977** järjestettiin 15. kesäkuuta 1977. Vaalit olivat Espanjan ensimmäiset parlamenttivaalit sitten vuoden 1936. Adolfo Suárezin UCD:stä tuli edustajainhuoneen suurin puolue 166:lla paikalla. Sosialistit saivat 118 paikkaa.
## Tulokset

## Lähteet
Harry Power

**Harry Power** (1820–1891) oli australialainen bushranger. Hänellä oli yhteys Ned Kellyyn.

Power oli kotoisin Irlannista. Vuonna 1840 hänet tuomittiin vankeuteen kenkien varastamisesta ja hänet kuljetettiin Australiaan. Hänet vapautettiin 1848, mutta hän syyllistyi myöhemmin uusiin rikoksiin, joista hänet tuomittiin. Power pakeni kahdesti Pentridgen vankilasta vuosina 1862 ja 1869. Vuonna 1891 hänen ruumiinsa löydettiin Murray-joesta.

## Lähteet

## Aiheesta muualla
Wladimir Kaminer

**Vladimir Kaminer** (s. 19. heinäkuuta 1967 Moskova) on juutalainen, venäläissyntyinen saksalainen kirjailija, kolumnisti ja DJ. Kaminer on tunnettu kulttuurivaikuttaja Saksassa. 

Kaminerin koko tuotanto on kirjoitettu saksaksi vaikka hänen äidinkielensä onkin venäjä. Muuttaessaan Berliiniin vuonna 1990, hän ei osannut saksaa juuri yhtään. Hän on opiskellut ensin radion ja teatterin ääniteknikoksi ja sitten dramaturgiaa Moskovan teatteri-instituutissa. Kaminer on tunnettu niin sanotuista ”Ryssändiskoista”, joissa hän soittaa venäläistä musiikkia Kaffee Burger -baarissaan sekä kiertueilla Saksassa. 

## Teokset
* *Ryssändisko* (*Russendisko*, 2000) – suomentanut Vesa Suominen (Sammakko, 2005)
* *Marssimusiikkia* (*Militärmusik*, 2001) – suomentanut Hannu Väisänen (Karisto, 2002)
* *Schönhauser Allee* (*Schönhauser Allee*, 2001) – suomentanut Vesa Suominen (Sammakko, 2006) 
* *Die Reise nach Trulala* (2002)
* *Mein deutsches Dschungelbuch* (2003)
* *Kolmas krokotiili* (*Ich mache mir Sorgen, Mama*, 2004) – suomentanut Vesa Suominen (Sammakko, 2008)
* *Karaoke* (2005)
* *Berliinin matkaopas uteliaille turisteille* (*Ich bin kein Berliner. Ein Reiseführer für faule Touristen*, 2007) – suomentanut Heikki Lakkala (Sammakko, 2008)
Eläkeliitto

**Eläkeliitto** on Suomen suurin  eläkeläisjärjestö, jossa on lähes 120 000 jäsentä. Se tekee edunvalvontatyötä jäsentensä puolesta, tarjoaa virkistystä ja yhdessäoloa, kulttuuria, liikuntaa, koulutusta, tukea sekä lomakeskuksen palveluja.

Eläkeliitolla on piirejä 20 ja yhdistyksiä 394 lähes kaikissa manner-Suomen kunnissa. Liiton toimintaa rahoittaa Sosiaali- ja terveysjärjestöjen avustuskeskus (STEA). 

## Virkistystä
Eläkeliiton yhdistykset järjestävät jäsenilleen mukavaa ja virkistävää toimintaa, jota liitto ja piirit tukevat mm. koulutuksillaan. Liikuntaryhmiä oli vuonna 2020 1 397 ja osallistumiskertoja liikuntaryhmissä 167 441. Kilpailuja järjestetään 14 lajissa. Myös karaokessa kilpaillaan. Jäsenlehtenä on EL-Sanomat.

Vuonna 2020 vapaaehtoistoimintaan osallistui yli 4 500 eläkeliittolaista. Eläkeliiton toimintaa kehitetään hankkeilla ja toiminnoilla. Virkistystä jäsenille tarjoaa myös liiton oma Lehmirannan lomakeskus, Salossa.

Eläkeliitto tekee yhteistyötä monien järjestöjen ja muiden yhteistyökumppanien kanssa. Edunvalvonnassa tärkein foorumi on Eläkeläisliittojen etujärjestö (EETU).

## Historia

Ajatus Eläkeliiton perustamisesta syntyi 1960-luvun lopulla. Järjestön perustamista ajoi voimakkaasti kansanedustaja Katri-Helena Eskelinen.. Järjestön perustaminen ei ollut helppoa, sillä kaikki eivät pitäneet sitä tarpeellisena. Eläkeliiton ensimmäiset yhdistykset perustettiin Nilsiässä ja Kuopiossa tammikuun lopulla 1970. Liiton perustava kokous pidettiin 26. helmikuuta 1970 Helsingissä. Ensimmäisen vuoden lopussa Eläkeliitolla oli toimintaa 18 paikallisyhdistyksessä. Liiton yhdistys- ja jäsenmäärä kasvoi nopeasti, niinpä ensimmäinen piiri, Pohjois-Pohjanmaan piiri perustettiin jo vuonna 1972.

## Organisaatio
Eläkeliiton korkein päättävä elin on kolmen vuoden välein kokoontuva liittokokous, joka linjoittaa liiton toimintaa. Eläkeliiton XX liittokokous pidettiin Tampereella elokuussa 2021. Seuraava liittokokous on Sotkamossa kesäkuussa 2024. Liittokokousten välillä ylintä päätösvaltaa käyttää liittovaltuusto, joka kokoontuu kaksi kertaa vuodessa, keväällä ja syksyllä. Toimeenpanovalta on liittohallituksella.

## Puheenjohtajat
Eläkeliiton puheenjohtajat ensimmäinen puheenjohtaja oli professori Alfred Salmela (1970–1971). Hänen jälkeensä puheenjohtajina ovat toimineet kansleri V. J. Sukselainen (1972–1987), Yleisradiosta eläkkeelle jäänyt ohjelmajohtaja Pekka Silvola (1988–1995), kouluneuvos Mauri Paananen (1995–2000), maaherra Hannu Tenhiälä (2000–2012), kaupunkineuvos Hannes Manninen (2012-2015) ja lääketieteen lisensiaatti Eeva Kuuskoski (2015-2018).

Tällä hetkellä puheenjohtajana toimii hallintotieteiden tohtori Raimo Ikonen (2018-).

## Lähteet

## Aiheesta muualla
* Eläkeliitto
* EL-sanomat
* Lehmiranta
* EETU
Åby Stora Pris

**Åby Stora Pris** on vuosittain syyskuussa Göteborgin kupeessa sijaitsevalla Åbyn raviradalla järjestettävä lämminveristen ravihevosten kansainvälinen suurkilpailu. Se on myös osa lämminveristen EM-sarjaa UET Trotting Mastersia. Åby Stora Pris järjestettiin ensimmäisen kerran vuonna 1936 ja se on Elitloppetin jälkeen Ruotsin toiseksi suurin vanhemmille hevosille tarkoitettu ravikilpailu.

## Kilpailumuoto ja -matka
Åby Stora Pris on vuodesta 2005 lähtien juostu kahtena eri osalähtönä 1&nbsp;640 metrin matkalla. Mikäli lähdöt voittaa eri hevonen, kohtavaat ne toisensa vielä kolmannessa lähdössä, jossa ratkaistaan kokonaiskilpailun voittaja. Kahdessa ensimmäisessä osalähdössä on mukana kahdeksan hevosta.

Åby Stora Pris ravattiin alun perin tasoitusajona, jonka perusmatkana oli 2&nbsp;180 metriä. Vuonna 1947 siirryttiin 2&nbsp;380 metriin ja kahta vuotta myöhemmin 2&nbsp;600 metriin, jollaisena kilpailtiin vuoteen 1977 saakka. Vuodesta 1978 lähtien Åby Stora Pris juostiin 2&nbsp;140 metrin matkalla autolähetyksenä, kunnes nykyinen kilpailumuoto ja mailin matka otettiin käyttöön 2005. Poikkeuksen muodostavat vuodet 1996–2000, jolloin ajettiin ensin kaksi karsintalähtöä ja sen jälkeen kahdeksan hevosen finaali.

## Suomalaishevoset
Suomalaisomistuksessa kilpailleet hevoset ovat voittaneet Åby Stora Prisin neljästi; Charme Asserdal 1978, Houston Laukko 1994, Etain Royal 2001 ja Midnight Hour 2017. Nelikosta Houston Laukko ja Midnight Hour ovat Suomessa syntyneitä ravureita.

Muita suomalaismenestyjiä ovat olleet muun muassa Edu's Speedy, joka sijoittui toiseksi vuonna 1999, sekä vuonna 1982 kolmanneksi sijoittunut Keystone Patriot.

## Voittajat 1936–2013
1 Kahden osalähdön nopein voittoaika.  2 Kolmannen ratkaisulähdön voittoaika.

## Lähteet
*Åby Stora Pris

### Viitteet
Popayán

**Popayán** on Caucan departementin pääkaupunki Kolumbiassa. Vuonna 2011 siellä oli 237&nbsp;900 asukasta.

Kaupungin perusti vuonna 1537 Sebastián de Belalcázar. Se oli tärkeä pysähdyspaikka matkalla Cartagenasta etelään kohti Quitoa ja Limaa. Kaupungissa on edelleen jäljellä monia siirtomaakauden rakennuksia, etenkin kirkkoja ja luostareita. Sitä ovat koetelleet monet maanjäristykset, joista viimeisin merkittävä järistys sattui vuonna 1983.

## Lähteet

## Aiheesta muualla
Pavlodar

**Pavlodar** (, ) on Kazakstanin koillisosassa Pavlodarin alueella, Irtyšin varrella sijaitseva maan 7. suurin kaupunki. Kaupungin väkiluvuksi arvioitiin 322&nbsp;305 vuoden 2012 alussa. Aluehallinnollisesti kaupunki on Pavlodarin alueen alainen.

## Historia ja nykypäivä
Paikkakunnalle perustettiin vuonna 1720 Irtyšin jokiasema nimellä *Korjakovski*, linnoitetulla varustuksella turvattiin suolantoimituksia lähistön suolajärveltä. Vuonna 1860 paikalliset kauppiaat pyysivät kaupungin perustamista ja sen nimeämistä tsaari Aleksanteri II:n pojan mukaan *Pavlodar*iksi. Pyyntöön suostuttiin ja vuonna 1861 perustettiin Pavlodarin kaupunki.

Kaupungissa annetaan yliopisto-opetusta teollisuuden ja opettajankoulutuksen alalla. Petrokemian ja rakennusteollisuutta, alumiinitehdas, traktorien valmistusta, metallipajoja. Teatteri, kotiseutumuseo, taidemuseo ja lastenrautatie.

Kaupungin kautta kulkee eurooppatie E127 ja Kazakstanin pääkaupunki Astanasta itään vievä päärata. Kaupungissa on merkittävä rautatieasema. Venäjän rajalle on alle 140 kilometriä. Pavlodarissa on lentoasema ja jokisatama Irtyšin varrella.


Kuva:Irtysh river view. Pavlodar, June 1, 2009.JPG|Näkymä kaupunkiin Irtyšjoen ylittävältä sillalta.
Kuva:Pavlodar train station.jpg|Pavlodarin rautatieasema.
Kuva:Merchant Bizhan' mosque. Pavlodar, Kazakhstan. May 20, 2009.jpg|Kaupungin päämoskeija.
Kuva:Annunciation Orthodox Cathedral, Pavlodar. Main view, south-western side.jpg|Ortodoksinen katedraali.
Kuva:Ice hockey stadium Astana and Mashkhur Jusup mosque, Pavlodar, Kazakhstan..jpg|Jäähalli ”Astana” päämoskeijan läheisyydessä.
Kuva:Pavlodar Tsentralny stadium 2009 May 20 001.JPG|Keskusstadion.
Kuva:Pavlodar Theatre Ayimautov.JPG|Teatteri.
Kuva:Город Павлодар, Казахстан. Здание акимата Павлодарской области.jpg|Pavlodarin alueen hallintorakennus.


## Väestönkehitys
* 329&nbsp;681 (1989)
* 300&nbsp;503 (1999)
* 317&nbsp;289 (2009)
* 322&nbsp;305 (2012, arvio)

## Lähteet

## Aiheesta muualla
Ruutanat

**Ruutanat** (*Carassius*) on karppien heimoon (Cyprinidae) kuuluva kalasuku. Siihen kuuluu muun muassa kultakala.

## Lajit
Suvussa on kuusi lajia:

* *[[Carassius auratus]]* (Linnaeus, 1758) – Kultakala
* *[[Carassius carassius]]* (Linnaeus, 1758) – Ruutana
* *[[Carassius cuvieri]]* Temminck & Schlegel, 1846
* *[[Carassius gibelio]]* (Bloch, 1782) – Hopearuutana
* *[[Carassius langsdorfii]]* Temminck & Schlegel, 1846 – Japaninruutana
* *[[Carassius praecipuus]]* Kottelat, 2017

## Lähteet
Aimo O. Aaltonen

**Aimo Olavi Aaltonen** (20. syyskuuta 1919 Turku – 17. heinäkuuta 1999 Turku) oli suomalainen oikeustieteilijä, Turun kauppakorkeakoulun kauppaoikeuden professori 1961–1982. Sitä ennen hän toimi assistenttina Helsingin yliopistossa 1952–1961 ja vt. professorina 1957–1961. Helsingin kauppakorkeakoulun tuntiopettajana hän toimi vuosina 1956–1963.
Hän oli Invalidiliiton puheenjohtaja 1961–1986.
Akateemisen maailman ulkopuolella Aaltonen toimi Suomen Sosialidemokraatin toimittajana 1941–1942, Säästöpankkiliiton tarkastajana 1945–1946 ja Osuusliike Elannon lakimiehenä 1947–1951. Vuosina 1952–1957 hän oli Uudenmaan läänin verotarkastuslautakunnan jäsen, 1956–1961 Avoin- ja Kommandiittiyhtiölakikomitean jäsen, 1958–1962 verolakikomitean jäsen, 1960–1962 keskusverolautakunnan jäsen ja 1974–1975 valtiovarainministeriön yleishyödyllisten yhteisöjen verovapaustoimikunnan puheenjohtaja.

Aaltosen isä oli ministeri ja kansanedustaja Aleksi Aaltonen ja äiti taidemaalari Elli Ilona Aaltonen (o.s. Lehtonen). Aimo Aaltosen puoliso vuodesta 1948 lähtien oli Hilkka Martta Estevuo. Heillä on kaksi lasta.

Aaltonen valmistui ekonomiksi 1944, lakitieteen kandidaatiksi 1946, lisensiaatiksi 1948, kauppatieteiden maisteriksi 1950 ja väitteli lakitieteen tohtoriksi 1955. Kauppatieteiden lisensiaatin tutkinnon hän suoritti vuonna 1966.

## Lähteet
Lauren Dixon

**Lauren Dixon** (s. 12. lokakuuta 1995 Ontario) on kanadalainen näyttelijä, laulaja ja tanssija. Hän näytteli yhtä päärooleista, Stevie Lakea, televisiosarjan *[[Tallijengi]]* kolmannella tuotantokaudella.

## Lähteet

## Aiheesta muualla
* Kotisivut  
*
Gunturin piirikunta

**Gunturin piirikunta** () on yksi Andhra Pradeshin osavaltion 13 piirikunnasta Intiassa. Guntur on sen pääkaupunki. Vuonna 2011 piirikunnassa asui 4&nbsp;889&nbsp;230 henkilöä.

## Lähteet

## Aiheesta muualla
BK Lokomotiv Kuban

**BK Lokomotiv Kuban** on venäläinen koripalloseura Krasnodarista.

## Historia
Seura perustettiin vuonna 1946 Mineralnyje Vodyssa. Seura menestyi erityisesti junioritasolla, mutta se pelasi myös miesten kansallisella tasolla. Kauden 2002–2003 jälkeen Lokomotiv muutti Rostov-na-Donuun, jonka ajateltiin olevan parempi paikka suuremman talousalueensa ansiosta. Seura paransi nopeasti sijoitustaan Venäjän sarjassa ja eteni muun muassa EuroCup Challengen loppuotteluun kaudella 2004–2005. 

Venäjän liigan sekä kansainvälisten sarjojen nousseet liigakriteerit pakottivat seuran muuttamaan kesällä 2009 Krasnodariin. Samalla seuran nimeksi vaihdettiin Lokomotiv–Kuban. Kaudella 2012–2013 seura voitti ULEB Eurocupin mestaruuden ja varmisti ensimmäistä kertaa paikkansa Euroliigassa.

## Lähteet

## Aiheesta muualla
* Virallinen kotisivu
Ariel Kaplan

**Ariel Kaplan** on australialainen näyttelijä, laulaja ja tanssija. Hän esitti yhtä päärooleista, Lisa Atwoodia, televisiosarjan *[[Tallijengi]]* (*The Saddle Club*) kolmannella tuotantokaudella vuosina 2008–2009. Vuonna 2013 hän sai Imogen Willisin roolin sarjasta *[[Neighbours]]*.

## Lähteet

* 
*
Victoria Campbell

**Victoria Campbell** (s. 1996) on kanadalainen näyttelijä. Hän esittää yhtä päärooleista, Carole Hansonia, televisiosarjan *[[Tallijengi]]* kolmannella tuotantokaudella vuosina 2008–2009.

## Lähteet

* 

### Viitteet
Anantapur

**Anantapur** (, ) on Intiassa Andhra Pradeshin osavaltiossa sijaitsevan Anantapurin piirikunnan pääkaupunki. Vuonna 2011 kaupunkialueella asui 341&nbsp;895 henkeä.

## Liikenne
Anantapuriin pääsee valtateiltä 7 ja 205. Lähin lentokenttä sijaitsee 80 kilometriä Anantapurista etelään, mutta Bangaloren kansainväliseltä lentoasemalta 168 kilometrin päästä on paremmat liikenneyhteydet. Anantapurista muualle Intiaan on myös hyvät raideliikenneyhteydet.


Tiedosto:Anantapur Clock tower at night.jpg|Anantapurin kellotorni yöllä.
Tiedosto:Sapatgiri Circle.jpg|Liiketiloja Anantapurissa.


## Lähteet

## Aiheesta muualla
The Eagle and Child

**The Eagle and Child** (kutsumanimeltään ”Bird and Baby”) on 1600-luvulla perustettu pub St Giles -kadun varrella Oxfordissa, Englannissa. Se tunnetaan erityisesti Inklings-kirjailijaryhmän kokoontumispaikkana.

Rakennus on toiminut pubina vuodesta 1650 lähtien. Nykyistä nimeään se on kantanut ainakin vuodesta 1684 lähtien, jolloin Richard Platt sai säilyneiden asiakirjojen mukaan luvan käyttää kylttiä, johon on kuvattuna kruunu ja kotkan kantama lapsi. Aihe on peräisin Derbyn jaarlin vaakunasta. Pubi oli vuosisatoja University Collegen omistuksessa, kunnes se myytiin vuonna 2004 St John’s Collegelle.

Inklings-ryhmä, johon kuuluivat muun muassa C. S. Lewis ja J. R. R. Tolkien, piti The Eagle and Childin perähuoneessa, ”The Rabbit Roomissa”, vapaamuotoisia tapaamisia tiistaiaamupäivisin 1930-luvulta alkaen. Ryhmän varsinaiset kokoukset, joissa jäsenet lukivat toisilleen keskeneräisiä töitään, pidettiin torstai-iltaisin Lewisin luona Magdalen Collegessa. Torstain kokoontumiset lopetettiin vuonna 1949, mutta pubitapaamisia jatkettiin edelleen, tiistaisin tai maanantaisin. Vuonna 1962 Inklings siirtyi St Gilesin yli Lamb and Flagiin, kun perähuone avattiin yleiseen käyttöön. The Eagle and Childia laajennettiin niin, että entisen perähuoneen läpi pääsee nyt pubin perälle rakennettuihin uusiin tiloihin.

## Lähteet
* 
* 
* 

### Viitteet

## Aiheesta muualla
Calgary Roughnecks

**Calgary Roughnecks** on vuonna 2001 perustettu sisälacrossen ammattilaisseura Calgarystä, Albertasta. Joukkue pelaa kotiottelunsa Scotiabank Saddledomessa. 

Calgary on voittanut historiansa aikana kahdesti mestaruuden, vuosina 2004 ja 2008. Roughnecks on selvinnyt pudotuspeleihin jokaisena kautenaan, lukuun ottamatta kautta 2001, mikä oli seuran ensimmäinen NLL:ssä.

## Palkinnot

## Tilastot

## Lähteet
Vizianagaram

**Vizianagaram** () on Intiassa Andhra Pradeshin osavaltiossa sijaitsevan Vizianagaramin piirikunnan pääkaupunki. Vuonna 2011 kaupunkialueella asui 239&nbsp;374 henkeä.

## Liikenne
Vizianagaramissa on rautatieasema.

## Lähteet

## Aiheesta muualla


Tiedosto:View of Vizianagaram town Andhra Pradesh.jpg|Vizianagaramin kaupunkia.
Tiedosto:WAP 4 series loco at Vizianagaram Junction.jpg|Vizianagaramin rautatieasema.
Tiedosto:West Entrance of the Vizianagaram fort in Andhra Pradesh.jpg|Vizianagaramin linnakkeen länsiportti.
Mäk Gälis

**Mäk Gälis** (oikealta nimeltään **Joonas Aleksi Galle**, 1989) on suomalainen rap-artisti. 

Mäk Gäliksen ensimmäinen musiikkivideo kappaleesta "Siskos broidi" julkaistiin maaliskuussa 2012. Kappale sisältää samplen Toton kappaleesta "Hold the Line", ja se ei päätynyt lopulta Mäk Gäliksen esikoisalbumille. Toinen musiikkivideo julkaistiin kesäkuussa 2012 kappaleesta "Mäk is bäk". Mäk Gäliksen debyyttialbumi *[[Lähi-öissä]]* julkaistiin PME Recordsin kautta 26. huhtikuuta 2013, ja se nousi Suomen virallisen albumilistan sijalle 32. Albumilta julkaistiin vielä musiikkivideot kappaleista "Tsekkaa mun kiesii", "Älä koske mun bisneksii", "Big Mäk" ja "Kaidalla polulla". Albumin kappale "Saa föraa" on mukana jääkiekon mm-kilpailuiden 2013 virallisella musiikkialbumilla, Leijonat 2013 -kokoelmalla.

Mäk Gälis on JVG:stä tutun VilleGallen pikkuveli, ja hän on pelannut jääkiekkoa Jokerien junioreissa.

## Diskografia
### Albumit
* *[[Lähi-öissä]]* (2013)

### EP:t

* *[[Kiveä ja sämpylää EP|Kiveä ja sämpylää - EP]]* (2018)

### Singlet

* Mäk is bäk (2013)
* Tsekkaa mun kiesii (2013)
* Miley Cyrus (2016)
* Meilläpäin feat. Lika-Aki & Kissanainen (2017)
* Kyylä feat. DJ Susinaama & Goucci (2017)
* UJ - Kingit (2018)
* Paljailla puilla / Kylän bouss (2020)
* Wizi, Wizi (2023)
* Bossittelee (2024)
* Vittuilen (2024)
* Mäk Gälis aka Siskos Broidi (2024)
* Lomastyge (2025)
* Maksa sun velat (2025)

### Musiikkivideot
* *Siskos broidi* (2012)
* *Mäk is bäk* (2012)
* *Tsekkaa mun kiesii* (2013)
* *Älä koske mun bisneksii* (mukana DJ Susinaama, 2013)
* *Big Mäk* (2013)
* *Kaidalla polulla* (2014)

## Lähteet

## Aiheesta muualla
* MäkGälis | Facebook
Ongole

**Ongole** () on Intiassa Andhra Pradeshin osavaltiossa sijaitsevan Prakasamin piirikunnan pääkaupunki. Vuonna 2011 kaupunkialueella asui 206&nbsp;419 henkeä.

## Liikenne
Ongolessa on rautatieasema. 55 kilometrin päässä sijaitsee Vodarevun satama. 120 kilometrin päässä sijaitsee Vijayawadan lentoasema.

## Lähteet

## Aiheesta muualla
* Ongolen kotisivu  


Tiedosto:Ongole railway station.jpg|Ongolen rautatieasema.
Tiedosto:Saibaba Temple, Santhapeta, Ongole.jpg|Saibaban temppeli.
Tiedosto:Community Hall, Santhapeta, Ongole.jpg|Sanghamitran kunnantalo.
Prakasam

**Prakasam** () on yksi Andhra Pradeshin osavaltion 13 piirikunnasta Intiassa. Sen pääkaupunki on Ongole. Vuonna 2011 piirikunnassa asui 3&nbsp;392&nbsp;764 henkilöä.

## Maantiede
Prakasamin naapuripiirikunnat ovat Sri Potti Sriramulu Nellore, , Kurnool, Mahbubnagar ja Guntur. Idässä se rajoittuu Bengalinlahteen.

## Lähteet

## Aiheesta muualla
Easter Parade

”**Easter Parade**” (suom. *Pääsiäisparaati*) on Irving Berlinin säveltämä ja sanoittama musiikkikappale vuoden 1933 Broadway-revyystä *As Thousands Cheer*. Laulu esitettiin näytelmän ensimmäisen näytöksen viimeisessä kohtauksessa, joka kuvasi pääsiäisparaatia New Yorkin Fifth Avenuella. Sen esittivät Marilyn Miller ja Clifton Webb.

Berlin oli säveltänyt kappaleen viisitoista vuotta aikaisemmin ja julkaissut sen nimellä ”Smile and Show Your Dimple”, mutta sävellys ei ollut menestynyt. *As Thousands Cheer* -näytelmään hän kirjoitti uuden sanoituksen, ja ”Easter Paradesta” tuli näytelmän menestynein kappale. Kappale on myöhemmin esitetty elokuvissa *[[Ravintola Vapaa-aika]]* (1942) ja *[[Sinun kanssasi kahden]]* (1948).

## Lähteet
*
*

### Viitteet
Uutismixi

**Uutismixi** oli Yleisradion lähettämä uutisohjelma. Uutismixin lähetys esitettiin Yle TV1:ssä ja uusinnat Yle TV2:ssa, Yle Teemassa ja YLE24:ssä. Uutismixi oli nuorille tarkoitettu uutisohjelma.

## Aiheesta muualla
*Uutismixin sivut
Indrin kieli

**Indri** on Etelä-Sudanin Länsi-Bahr el-Ghazalin osavaltiossa sijaitsevan Rajan eli Ragan lähiössä puhuttava kieli. Kielen puhujat ovat indrit, jotka mm. heikon järjestäyneisyytensä takia ovat kautta aikojen joutuneet vaikutusvaltaisempien naapurikansojen alistamiksi ja assimiloimiksi. 1930-luvulla heidät alisti samassa osavaltiossa asuva kaligien kansa ja indrit puhuvatkin oman kielensä ohella myös kaligien kieltä eli ferogea, joka kuuluu samaan kieliryhmään kuin indrin kieli, sekä arabiaa. Ethnologue luokittelee indriä kuolevaksi kieleksi.

## Lähteet
Rangareddi

**Rangareddi** (, ) on yksi  yksi Telanganan  osavaltion 10 piirikunnasta Intiassa. Se kuului  Andhra Pradeshin osavaltioon  kesäkuuhun 2014 asti.  Rangareddi ympäröi Hyderabadin piirikuntaa ja Hyderabad on sen pääkaupunki. Vuonna 2011 piirikunnassa asui 5&nbsp;296&nbsp;396 henkilöä, joka oli enemmän kuin missään muussa Andhra Pradeshin piirikunnassa.

## Historia
Rangareddin piirikunta perustettiin vuonna 1978, jolloin se lohkaistiin Hyderabadin piirikunnasta. Se on nimetty vapaustaistelija Konda Venkata Ranga Reddyn mukaan.

## Lähteet

## Aiheesta muualla
* Rangareddin kotisivu
Sinun kanssasi kahden

**Sinun kanssasi kahden** () on Charles Waltersin ohjaama ja Arthur Freedin tuottama yhdysvaltalainen musikaalielokuva vuodelta 1948. Sen pääosia esittävät Judy Garland ja Fred Astaire. Gene Kellyn oli alun perin tarkoitus esittää miespääosaa, mutta hän loukkasi nilkkansa elokuvan kuvausten aikana ja joutui jäämään pois tuotannosta.

Elokuvan musiikkiraita on kokonaisuudessaan Irving Berlinin säveltämä. Berlin teki elokuvaa varten seitsemän alkuperäiskappaletta, ja lisäksi musiikkiraidalle otettiin kymmenen hänen aikaisemmin julkaisemaansa sävellystä.

Irving Berlin oli alun perin sopinut elokuvan rahoittamisesta ystävänsä Joseph M. Schenckin kanssa, joka työskenteli 20th Century Foxilla. Yhtiön johto ei kuitenkaan suostunut antamaan Berlinille prosenttiosuutta elokuvan tuotosta, ja elokuvan tekeminen siirtyi Metro-Goldwyn-Mayerille säveltäjän saatua paremman rahallisen tarjouksen Louis B. Mayerilta. Tuottajaksi tuli Arthur Freed, joka oli jo vastuussa Berlinin säveltämään teatterimusikaaliin perustuvan *[[Annie mestariampuja (elokuva)|Annie mestariampuja]]* -elokuvan tuottamisesta.

Johnny Green ja Roger Edens palkittiin elokuvan musiikkiraidasta parhaan musiikin Oscarilla.

## Roolit

Lähde: 

## Lähteet
Länsi-Godavari

**Länsi-Godavari** () on yksi Andhra Pradeshin osavaltion 13 piirikunnasta Intiassa. Sen pääkaupunki on Eluru. Vuonna 2011 piirikunnassa asui 3&nbsp;934&nbsp;782 henkilöä.

## Maantiede
Länsi-Godavarin naapuripiirikunnat ovat Krishna, Khammam ja Itä-Godavari. Etelässä se rajoittuu Bengalinlahteen.

## Lähteet

## Aiheesta muualla
Banaaninärhi

**Banaaninärhi** (*Cyanocorax affinis*) on varisten heimoon kuuluva varpuslintu.

## Levinneisyys
Banaaninärheä tavataan Kolumbiassa, Costa Ricassa, Panamassa ja Venezuelassa. Lajin kokonaispopulaatiota ei ole arvioitu, mutta lajia on kuvattu tavalliseksi ja se on luokiteltu elinvoimaiseksi.

## Lähteet
Victor Herbert

**Victor August Herbert** (1. helmikuuta 1859 Dublin – 26. toukokuuta 1924 New York) oli irlantilaissyntyinen säveltäjä.

Herbert syntyi Dublinissa ja muutti 7-vuotiaana Stuttgartiin hänen äitinsä mentyä naimisiin saksalaisen lääkärin kanssa. Herbert sai koulutuksen sellonsoittoon ja soitti Saksassa muun muassa Johan Strauss nuoremman orkesterissa. Vuonna 1886 hän muutti New Yorkiin ja sai sellistin paikan Metropolitan-oopperan orkesterissa. Yhdysvalloissa hän kiinnostui säveltämisestä, ja julkaisi ensimmäisen oman operettinsa *Prince Ananias* vuonna 1894. 1890-luvun lopulla hän toimi Pittsburghin sinfoniaorkesterin kapellimestarina.

Hänen menestyneihin teatterinäytelmiinsä kuuluvat muun muassa *Babes in Toyland* (1903), *Mlle Modiste* (1905), *The Red Mill* (1906), *Naughty Marietta* (1910), *Sweethearts* (1913) ja *Eileen* (1917).

Herbert oli mukana perustamassa säveltäjien tekijänoikeuksia valvovaa ASCAP-järjestöä. Hänen nostamansa oikeustapaus Shanley’s Restaurants -ravintolaketjua vastaan johti korkeimman oikeuden merkittävään ennakkopäätökseen, että musiikkiteoksen julkiseen esittämiseen ansaitsemistarkoituksessa tarvitaan säveltäjän lupa.

Herbertiä pidetään yhdysvaltalaisen teatterimusiikin ensimmäisenä merkittävänä säveltäjänä. Hänen musiikillaan ei kuitenkaan ollut suurta vaikutusta myöhemmän sukupolven teatterisäveltäjiin.

Victor Herbert kuoli sydänhalvaukseen toukokuussa 1924. Hänet valittiin Songwriters Hall of Fameen vuonna 1970.

## Lähteet
Wilhelm Pipping

**Wilhelm Pipping** (26. kesäkuuta 1854 Helsinki – 13. maaliskuuta 1926 Helsinki) oli suomalainen lastenlääkäri ja Helsingin yliopiston lastentautiopin ylimääräinen professori 1892–1921, professori 1921–1923, samoin kuin moninkertainen valtiopäivämies. 

Wilhelm Pippingin vanhemmat olivat lääketieteen tohtori, professori Joachim Wilhelm Pipping ja Josefina Lovisa Kellgren. Hän pääsi ylioppilaaksi 1871 Helsingin yksityislyseosta ja valmistui Helsingin yliopistosta filosofian kandidaatiksi 1875, filosofian maisteriksi 1877, lääketieteen kandidaatiksi 1878, lääketieteen lisensiaatiksi 1882 ja lääketieteen ja kirurgian tohtoriksi 1886.

Pipping nimitettiin dosentiksi yleisessä patologiassa 1887 ja lastentaudeissa 1889. Kun lastentauteja varten katsottiin tarvittavan erityinen vakinainen opettaja ja ylimääräinen professorinvirka perustettiin, nimitettiin hänet helmikuussa 1892 maan ensimmäiseksi lastentautien ylimääräiseksi professoriksi. Kun sama virka vuonna 1921 muutettiin vakinaiseksi professorin viraksi, siirtyi hän silloin tähän toimeen. Korkean ikänsä vuoksi katsoi Pipping kuitenkin jo vuonna 1923 parhaaksi erota toimestaan, vaikka hän edelleen hoiti suurta yksityistä lääkäritointaan.

Pipping toimi sellaisen parantolan aikaansaamiseksi, jossa lapsilla esiintyvä luu- ja niveltuberkuloosi voitaisiin parantaa. Hänen johdollaan toiminut *Risatautisfen lasten parantoiayhdistys* suoritti Suomessa uraauurtavan työn tällä alalla. Yhdistyksen toimesta saatiin aikaan Hangon ja Tammisaaren kaupunkien välillä olevan Lappvikin aseman lähellä sijainnut Högsandin parantola, joka aluksi oli toiminnassa vain kesäisin. Myöhemmin parantola voitiin valtion avustuksella laajentaa koko vuoden toiminnassa olevaksi laitokseksi. Pippig oli 1891 jäsenenä komiteassa, jonka tehtävänä oli antaa lausunto voimisfeluopetuksen järjestämiseksi. Hän oli 1904-1907 Uusmaalaisen osakunnan inspehtorina. 

Pipping oli ensimmäinen erikoistunut suomalainen lastenlääkäri ja suomalaisen pediatriikan keskeinen henkilö vuosikymmeniä. Hän edusti sukuaan aatelissäädyssä valtiopäivillä 1894, 1897, 1899, 1900, 1904–1905 ja 1905–1906.

## Lähteet
Brasiliannärhi

**Brasiliannärhi** (*Cyanocorax cyanopogon*) on varisten heimoon kuuluva varpuslintu.

## Levinneisyys
Brasiliannärheä tavataan Brasilian itä-, keski- ja koillisosissa. Lajin populaatiota ei ole arvioitu, mutta lajia on kuvailtu melko tavalliseksi. Brasiliannärhi on luokiteltu elinvoimaiseksi lajiksi.

## Lähteet
Huppunärhi

**Huppunärhi** (*Cyanocorax caeruleus*) on varisten heimoon kuuluva varpuslintu.

## Levinneisyys
Huppunärheä tavataan Brasiliassa, Argentiinassa ja Uruguayssa. Lajin populaatiota ei ole arvioitu, mutta lajia on kuvattu epätavalliseksi. Laji on vähenemässä elinympäristöjen tuhoutumisen vuoksi ja se on luokiteltu silmälläpidettäväksi.

## Elinympäristö
Huppunärhi elää alankometsissä tuhannen metrin korkeuteen asti. Laji suosii erityisesti araukariametsiä.

## Lähteet
Rolf Pipping

**Hugo Rudolf (Rolf) Pipping** (1. kesäkuuta 1889 Kiel, Saksan keisarikunta – 7. joulukuuta 1963 Helsinki) oli suomalainen kielitieteilijä. Hän oli Åbo Akademin ruotsin kielen ja pohjoismaisen filologian professori 1928–1956 ja rehtori 1936–1942. Hän julkaisi ja varusti selityksin Eerikinkronikan.

Pipping tuli ylioppilaaksi 1907 ja valmistui filosofian kandidaatiksi 1912 ja filosofian lisensiaatiksi 1919. Hän opiskeli ulkomailla Göteborgissa, Tukholmassa ja Uppsalassa. Pipping tuli Åbo Akademin ruotsinkielen opettajaksi 1919 ja hänet nimitettiin Åbo Akademin dosentiksi 1920 ja professoriksi 1928. Hän toimi lisäksi Turun ruotsalaisen yhteiskoulun opettajana 1923–1927 ja oli Åbo Akademin ylioppilaskunnan puheenjohtajana 1919–1921. Pipping kirjoitti yleistajuisia artikkeleita Finsk Tidskrift -aikakauslehteen.

Hänen kehittämänsä termi *sakprosa* (asiaproosa) on levinnyt laajaan käyttöön. Hän sai filosofian kunniatohtorin arvon 1954 Göteborgin yliopistosta.

Hänen isänsä oli kielitieteilijä Knut Hugo Pipping.

## Julkaisuja
**Kommentar till Erikskrönikan* 1926 
**Språk och stil*, 1940, uusintapainos 1964

## Lähteet
Fructidorkuun 18. päivän vallankaappaus

**Fructidorkuun 18. päivän vallankaappaus** oli Ranskassa 4. syyskuuta 1797 (vallankumouskalenterin mukaan 18. fructidorkuuta vuonna V) järjestetty vallankaappaus, jossa direktorion johtajat puhdistivat rojalistit maan parlamentista. Taustalla oli hallituksen pelko tasavallan säilymisestä, sillä rojalistit olivat hieman aiemmin saaneet suuren vaalivoiton ja siten yhdessä maltillisten kanssa haltuunsa puolet parlamentin molempien kamarien eli vanhojen neuvoston ja viidensadan neuvoston paikoista. Italiassa tuolloin sotinut Napoleon Bonaparte lähetti direktorion pyynnöstä kenraali Pierre Augereaun johtamat joukot Pariisiin, jossa ne vangitsivat 4. syyskuuta yli 130 kuningasmielistä kansanedustajaa. Vangituista 53 lähetettiin Ranskan Guayanaan Etelä-Amerikkaan, joukossa myös direktorioon kuulunut François Barthélemy. Lazare Carnot, jolle oli suunniteltu samaa kohtaloa, onnistui pakenemaan. Vangitsemisten jälkeen vaalien tulokset mitätöitiin 49 departementin osalta ja 147 kansanedustajan valtakirjat hylättiin.

Fructidorkuun kaappaus horjutti merkittävästi Ranskan tasavaltaista perustuslakia ja lisäsi armeijan vaikutusvaltaa politiikassa.

## Lähteet
Trilineaariset koordinaatit

**Trilineaariset koordinaatit** muodostuvat kolmesta järjestetystä luvusta \scriptstyle \alpha, \beta ja \scriptstyle \gamma, jotka kuvaavat pisteen kohtisuoria etäisyyksiä kolmion kolmesta sivusta. Lukukolmikko ei esitä todellisia etäisyyksiä vaan etäisyyksien suhdelukuja. Ne ovat siten homogeeniset koordinaatit. Koordinaatit voidaan merkitä \scriptstyle \alpha : \beta : \gamma tai \scriptstyle (\alpha, \beta, \gamma).

Kolmion \scriptstyle \triangle ABC, jonka pinta-ala on \scriptstyle A_\triangle sivut ***a, b*** ja ***c*** sijaitsevat saman nimistä kulmaa vastapäätä. Pisteen ***P*** todellinen etäisyys sivusta ***a*** on ***a***'. Tämän etäisyyden trilineaarinen koordinaatti on siten ***a***' = k\alpha. Koordinaatit muodostetaan siten
:a':b':c'=k\alpha:k\beta:k\gamma=\alpha:\beta:\gamma, 
missä kerroin saadaan
:k=\frac{2A_\triangle}{a\alpha + b\beta + c\gamma}. 
Siis, pisteen ***P*** todelliset etäisyydet kolmion sivuista, eli todelliset trilineaariset koordinaatit, saadaan (suhteellisista) trilineaarisista koordinaateista kertomalla ne kertoimella *k*, ja päinvastoin jakamalla ne kertoimella *k*.

Koordinaatit ovat positiiviset, mikäli piste ***P*** on kolmion sisällä. Kolmion ulkopuolisille pisteille on yksi tai kaksikin koordinaattia negatiiviset. Mikäli kaikki koordinaatit ovat negatiivisia, voidaan negatiivisuus sisällyttää kertoimeen *k* ja supistaa merkinnästä pois. Piste on tällöin kolmion sisäpuolella.

## Esimerkkejä
Merkinnöissä kirjaimet ovat sivujen pituuksia tai kulmien suuruuksia.
* Kolmion kärkien trilineaariset koordinaatit ovat 1:0:0 (***A***), 0:1:0 (***B***) ja 0:0:1 (***C***).
* Kolmion kulmanpuolittajien leikkauspisteen trilineaariset koordinaatit ovat 1:1:1.
* Kolmion sivujen keskinormaalien leikkauspisteen koordinaatit ovat \scriptstyle \cos \alpha : \cos \beta : \cos \gamma.
* Kolmion painopisteen trilineaariset koordinaatit ovat \scriptstyle \tfrac{1}{a}:\tfrac{1}{b}:\tfrac{1}{c}. 
* Kolmion keskijanojen kantapisteiden koordinaatit ovat \scriptstyle 0:\tfrac{1}{b}:\tfrac{1}{c} (M_a), \scriptstyle \tfrac{1}{a}:0:\tfrac{1}{c} (M_b) ja \scriptstyle \tfrac{1}{a}:\tfrac{1}{b}:0 (M_c). 

## Historia
Ranskalainen *Etienne Bobillier* (1797−1832) esitteli barysentriset koordinaatit vuonna 1827 tutkiessaan kolmioita ja niiden ympäristön pisteitä. Koordinaattien tarkoituksena oli ilmaista pisteiden sijainteja kolmioon nähden ja helpottaa siten laskuja. Monet muutkin kehittelivät tuolloin samantapaisia ideoita, mutta vasta saksalainen *Julius Plückert* (1801−1868) kirjoitti vuonna 1829 artikkelin *Über ein neues Coordinatensystem*, jossa hän esitteli trilineaariset koordinaatit.

Trilineaarinen koordinaattijärjestelmä ei syrjäyttänyt karteesista koordinaattijärjestelmää, mutta sitä käytetään nykyäänkin kolmioihin liittyvien laskelmien perustana tietyillä aloilla. Vielä nykyäänkin aiheesta julkaistaan tutkielmia. Kuuluisa alan tutkija on Clark Kimberling, jonka suurtyö on ollut noin 5&nbsp;000 pisteen trilineaaristen koordinaattien määrittäminen.

## Lähteet
* 

### Viite

## Aiheesta muualla
* Kimberling, Clark: http://faculty.evansville.edu/ck6/encyclopedia/ETC.html, Evansvillen Yliopisto, 2013
Joachim Wilhelm Pipping

**Joachim Wilhelm (Joakim Vilhelm) Pipping** (29. marraskuuta 1818 Turku – 15. helmikuuta 1858 Helsinki) oli suomalainen lääkäri, Helsingin yliopiston kirurgian ja lapsenpäästöopin dosentti vuodesta 1853.

Pipping tuli yloppilaaksi 1835 ja valmistui filosofian kandidaatiksi 1840 ja lääketieteen lisensiaatiksi 1845. Lääketieteen ja kirurgian tohtoriksi hänet vihittiin 1847. Hän oli Helsingin yleisen sairaalan ja synnytyslaitoksen alilääkäri vuodesta 1850. Kirurgian ja lapsenpäästöopin dosenttina Pipping määrättiin syksyllä 1857 hoitamaan avoimeksi jäänyttä professorin virkaa, mutta hän menehtyi lavantautiin talvella 1858. Pipping, jolle myönnettiin professorin arvo 1856, oli Suomessa ensimmäinen narkoosin keksimisen jälkeisen kirurgian edustaja.

Pippingin isä oli oppihistorioitsija Fredrik Wilhelm Pipping, äiti Engla Kristiina Florin ja puoliso vuodesta 1852 Josefina Lovisa Kellgren (k. 1913).

## Lähteet